google/wiki40b huggingface dataset:
Neem

Neemtreet (Azadirachta indica) er en viktig del av vegetasjonen på landsbygda i India. Det tåler dårlig jord og utstår tørke. Derfor vokser det overalt og gir skygge og beskyttelse. Helt siden oldtiden har det vært en viktig del av indisk folkemedisin, og er fremdeles en av de mest brukte legeplantene i India og andre land i Asia. Gandhi kalte det «favorittreet» og brukte neem hver dag.
På det gamle indiske språket sanskrit blir neem omtalt som «nimba», som er avledet av uttrykket «nimbati swastyamdadati», som betyr «gir god helse». I India kaller de treet for «landsbyapoteket», fordi alle deler av treet blir brukt til medisiner. De som sverger til og bruker indisk folkemedisin mener at neem er en av de mest fantastiske plantene på denne jord. De mener at den kan være til hjelp ved en rekke plager og sykdommer. 
Neem har også blitt eksportert til Afrika. Der vokser det villig i mange land, spesielt i Senegal. I dette landet, og i de fleste vestafrikanske land, blir neem brukt til insektskontroll i hager. Blader blir også brent for å holde mygg borte og blir bundet rundt hodet på folk for å dempe feber. Ellers er håpet at neem skal kunne bety mye for denne delen av verden.
- «Throughout India village people use Neem twigs and leaves to brush their teeth, and keep their gums free of disease and infection even though they have limited access to modern dental care. The ancient Ayurvedic practice of using Neem to heal and rejuvenate gum tissue and to prevent cavities and gum disease is verified in modern clinical studies.» 
Oversatt: 
- «Hele befolkninger fra Indias bygder bruker Neemkvister og -blader til å pusse tennene med, og selv om de har begrenset tilgang til moderne tannpleie, holder de tannkjøttet fritt for sykdom og smitte. Den gamle Ayurvediske praksis ved bruk av neem for å helbrede og forynge tannkjøttvev, forebygge hull i tennene og tannkjøttsykdommer, bekreftes i moderne kliniske studier.» 
I boka Den store togbasaren av Paul Theroux er forfatteren på reise med tog gjennom sørlige deler av India. Han vet kanskje ikkje at det er neem han beskriver i dette sitatet: ”Tamilene er mørkhudede og tynne. De har tykt glatt hår og store tenner som er skinnende hvite etter grundig tannpuss med grønne kvister de flerrer barken på. Å se en tamil pusse tennene med en tjue centimeter lang kvist, kan nesten få en til å tro at han forsøker å dra en gren opp av magen. Noe av det forlokkende ved denne banen er at den går gjennom skogene i Madhya Pradesh, der de beste tannbørstekvistene kommer fra. De selges i bunter ombundet som cerutter på stasjonene i provinsen”.
Nordforsk

NordForsk er en organisasjon under Nordisk ministerråd som finansierer og tilrettelegger for nordisk samarbeid innen forskning og forskningsinfrastruktur. 
NordForsk ble etablert i 2005 av Nordisk ministerråd for å styrke nordisk forskning. De nasjonale forskningsrådene, universitetene og andre organer som finansierer forskning er sentrale interessenter for NordForsk.
Gjennom å finansiere og administrere forskningsprogrammer bringer NordForsk nasjonale miljøer sammen og sikrer forskning av høyeste kvalitet. 
NordForsk har som mål å øke kvaliteten, påvirkningskraften og effektiviteten til nordisk forskningssamarbeid og dermed bidra til at Norden skal være verdensledende innen forskning og innovasjon.
NordForsk sekretariat ligger i Stensberggata 25 i Oslo.
Fellekile

Fellekile er en kile som brukes under trefelling for å sikre at treet faller i ønsket retning. Før motorsag ble tatt i bruk var også kiler nødvending for å utvide sagsporet og hindre at treet klemte på sagen.
Opprinnelig var fellekilene laget av tre, men er i dag av hardplast eller metall. Kilen drives inn i hovedskåret, på motsatt side av der styreskåret sitter. Alternativt brukes et brytejern.
Koplingsgruppe

En koplingsgruppe et sett med to eller flere loci som har blitt påvist via koplingsanalyse å være fysisk nær hverandre i genom, men som enda ikke har blitt tildelt et spesifikt kromosom. Det har raskt blitt en gammeldags betegnelse.
Titania (bedrift)

Titania A/S er et bergverk som vesentlig er basert på et dagbrudd på Tellnes i Sokndal ved Jøssingfjord i Rogaland. Dette er verdens største ilmenittforekomst med reserver på 400 millioner tonn. Titania står for ti prosent av verdens ilmenittproduksjon.
Aktieselskabet Titania ble registrert i Kristiania handelsregister den 29. april 1902. Professor Peder Farup fikk patent i Norge på framstilling av et titanholdig fargestoff i 1909, og sammen med dr. Gustav Jebsen utviklet han de påfølgende årene metoder for industriell produksjon av titandioksid til pigment (titanhvitt).  I 1916 ble aksjemajoriteten overtatt av Titan Co. A/S fra Fredrikstad, som ville sikre råstoffer for egen produksjon av titanhvitt.
Oppredningsverket på Sandbekk stod ferdig i 1918-1919.  I juni 1927 ble konsesjonen gitt amerikanske National Lead Co. for 99 år, de overtok eierskapet av Titan A/S. Modernisering av driften i 1935 økte produksjonskapasiteten til ca. 100 000 tonn ilmenittkonsentrat. Fra 1937 ble dette skipet fra Jøssingfjord, mens magnetittkonsentrat fremdeles skipes fra Rekefjord. Tellnesanlegget startet 14. oktober 1960. Utvidelser av produksjonskapasiteten til 500 000 tonn ilmenittkonsentrat i 1969, 650 000 tonn i 1970 og en million tonn i 1973. Etter nye miljøkrav startet deponering av avgangsmassen på Dyngadjupet i 1977 og tyngdekraftseparasjonsanlegg startet i 1982.
Ilmenittsmelteverket i Tyssedal ble satt i drift i 1986.
Snegle-Halle og andre småsoger

Snegle-Halle og andre småsoger er en bok i Samlagets serie Norrøne bokverk, først utgitt i 1939 med tittelen Islandske småsogor, og gjenutgitt i 1980 med tittelen Snegle-Halle og andre småsoger. Samlingen inneholder et utvalg tætter. Den første utgaven var oversatt av Johan Hovstad, mens 1980-utgaven var nyoversatt av Sveinbjørn Aursland.
Samlingen inneholdt disse tættene: Tåtten om Snegle-Halle, Audun fra Vestfjordene, Brand den rause, Tåtten om Stuv, Tåtten om Torvald den vidfarande, Tåtten om Gisl Illugesson, Tåtten om Torstein Oksefot, Tåtten om Gunnar Tidrandebane, Tåtten om Reidar, Tåtten om Egil Side-Hallsson, Tåtten om Ravn Gudrunsson og Tåtten om Odd Ofeigsson.
Apystomyiidae

Utseende

En liten, svart flue med påfallende stort hode. Hannens fasettøyne møtes i pannen, og er uten hår. Thorax er blankt svart med nokså lange, mørke børster. Vingene er glassklare.

Utbredelse

Arten er bare kjent fra California.
Pedraforca

Pedraforca er et fjell i Pyrineene. Det tilhører comarcaet Berguedà i Catalonia. Det er 2 506,4 meter høyt.
Fjellets unike form, samt at det ikke er synlig tilknytta andre fjell, har gjort det til et av de mest kjente og emblematiske fjella i Catalonia. Navnet Pedraforca betyr «Steingaffelen» på katalansk. Fjellets to topper er avbilda i Berguedàs våpen.
Området rundt fjellet utgjør Massís del Pedraforca naturpark.
Brente tomter

Brente tomter (svensk: Brända tomten) er et skuespill av August Strindberg fra 1907. Dramaet er det andre av hans såkalte kammerspill. De øvrige er Uvær, Spøkelsessonaten, Pelikanen og Svarta handsken. Det har fått navn etter Strindbergs revne barndomshjem på Riddarholmen, også hjemmet på Norrtullsgatan 14 forekommer i stykket. Strindberg nevner dette i et brev til Bonniers förlag i 1909: «Min bror Axel har sendt fødselshuset til Schering, men det kommer igjen. Det var Sundhetskollegiums hus på Riddarholmen. Derimot eier han nå en fortreffelig tegning av 14 Norrtullsgatan der vi bodde fra 1852. Der opplev{de} jeg det som står sterkest i tjenestekvinnens sønn, min mors død, min fars omgifte og min artiumeksamen. Huset er revet; men spiller i Tryckt och Otryckt (Nemesis) og forekommer også i kammerspiller Brända Tomten.»
Det finns også en Brända tomten i Gamla stan.
Skjå

Skjå (fra norrønt skjá  er et enkelt uthus, skjul eller skur, gjerne bygd med et reisverk kledd med enkel bordkledning (en bordskjå). Ordet har samme opphav som ordet «skur».
En skjå er også en gammel betegnelse på en firkantet ramme trukket med en gjennomsiktig hinne som var laget av skinnet fra en kumave. Rammen var på størrelse som et lite vindu. Denne innretningen ble tatt av og lagt over ljoren ved hjelp av en «skjåstang».
Begrepet er utledet fra norrøne skjár som har sammenheng med å skinne.
Kooperativa Förbundet

Kooperativa Förbundet, vanligvis forkorta KF, er en svensk konsumentkooperativ økonomisk forening. Den ble etablert i 1899. Hovedkontoret ligger i Solna. Et av foreningas datterselskaper er Coop Dagligvaruhandel.
Thomassetia

Utseende

Nokså små (ca. 7 millimeter), brede, mer eller mindre metallisk fargede praktbiller. Pronotum er rundet, dekkvingene har fine punktstriper.

Utbredelse

Slekten er utbredt i Sør-Afrika.
Kakhovkareservoaret

Kakhovkareservoaret (ukrainsk:: Каховське водосховище, Kakhovs’ke vodoskhovysjtsje) er et vannreservoar i elva Dnepr i Ukraina. Det ligger i Kherson, Zaporizja og Dnipropetrovsk oblast. Reservoaret ble dannet i 1956 da Kakhovka vannkraftverk ble bygd.
Reservoaret er 240 kilometer langt, opp mot 23 kilometer bredt, og dekker et areal på 2 150 km². Største dybde er 32 meter, og middeldybden 8,4 meter. Det totale vannvolumet er 18,18 km³, hvorav 6,78 km³ er nyttbart magasin.
StarCraft II: Wings of Liberty

Historie

Historien i StarCraft II foregår fire år etter StarCraft: Brood War, og omhandler blant annet tidligere skikkelser fra det originale spillet, som for eksempel Zeratul, Artanis, Sarah Kerrigan og Jim Raynor. Spillerne besøker planeter fra det originale spillet, som for eksempel Char, Mar Sara, og Braxis, og en god del nye planeter, som for eksempel Jungelplaneten Bel'Shir. Xel'Naga-ene, den gamle romfarende rasen som skapte Protossene og Zergene, har en hovedrolle i spillet.

Spillet

Ifølge Blizzard er StarCraft II designet for å være "det ultimate konkurrerende sanntidsstrategispillet". De tre rasene fra originalen – Protoss, Terran, og Zerg –  returnerer. StarCraft II  fokuserer mer på flerspiller-aspektet sammenlignet med  StarCraft I. Forandringene inkluderer store forbedringer av Battle.net, og nye mekanismer som lar en spille med spillere på samme nivå. I tillegg er replay-funksjonen, som gjør at man kan ta opp og se på tidligere spill, forbedret.

Tropper

StarCraft II har ca. like mange forskjellige typer tropper som Starcraft. Noen tropper fra originalen returnerer, noen med nye oppgraderinger og evner. Noen tropper har blitt fjernet helt, for det meste fordi deres funksjoner er blitt erstattet av nye enheter.

Utvikling

Utviklingen av StarCraft II ble annonsert 19. mai 2007, på Blizzards Worldwide Invitational i Seoul i Sør-Korea. StarCraft II ble utviklet under kodenavnet Medusa, og blir utgitt til Windows Vista, Windows XP og Mac OS X. Det har blitt påstått at utviklingen av spillet startet i 2003, rett etter at Warcraft III: The Frozen Throne ble utgitt.
StarCraft II støtter grafikkstandarden DirectX 9 (Pixel Shader 2.0) og er kompatibel med DirectX 10. Spillet bruker Havok fysikkmotoren, som åpner for realistisk interaksjon med miljøet, som for eksempel biter av en sprengt bygning som triller nedover en rampe.
DS «Orion»

Historie

Da DS «Orion» ble overlevert i september 1874 var hun rederiets største skip til da. Skipet var bygd for å settes inn i rederiets rute mellom Nord-Norge og Hamburg i Tyskland. DS «Orion» var forfulgt av uhell; allerede 5. desember 1874 på en av sine første turer, grunnstøtte hun og sank. Forliset skjedde ved Meløyvær i Troms, og skipet ble ikke hevet før våren 1875. Hun ble slept til Bergen og reparert. I 1888 lå hun ved Bergen mekaniske verksted for oppgradering og ombygging. Skipet fikk nytt dekkshus og innredning, og en ny tosylindret compound dampmaskin ble installert. Under testkjøring eksploderte kjelen og kvestet maskinbesetningen og flere verkstedansatte.

I hurtigruten

7. juli 1898 ble DS «Orion» satt inn i hurtigrutetrafikk. I oktober 1898 ble skipet satt inn på forlengelsesruten fra Tromsø til Vadsø. I 1899 ble det installert elektrisk belysning ombord. Fra 1. juli 1901 til 1. juni 1902 gikk hun i fast rotasjon i hurtigruten. I 1902 var skipet ved Laxevaag Maskin & Jernskibsbyggeri i Bergen for å forlenges midtskips, og for å sette inn en ny trippel ekspansjons dampmaskin. Denne gangen gikk testkjøringen uten uhell, og hun tok opp igjen seilingene i hurtigruten. 12. desember 1903 var skipet underveis fra Tromsø til Vadsø da en oljelampe veltet midtskips og startet en brann som raskt kom ut av kontroll. 7 besetningsmedlemmer og 1 passasjer omkom i flammene, men resten av passasjerene og mannskapet berget seg i livbåtene. Vraket ble slept til Vardø og solgt på auksjon for 9 000 kroner. Det ble deretter slept til Stavanger og hugget opp. Dampmaskinen ble kjøpt av BDS og senere montert i rederiets hurtigruteskip DS «Lyra» som ble levert i 1905. Det Bergenske Dampskibsselskab brukte aldri mer navnet «Orion» på noen av skipene sine.

Skipet

DS «Orion»s tonnasje var ved levering 681 Bruttoregistertonn og 412 Nettoregistertonn. Lasting og lossing foregikk med en skipskran forut og midtskips. Hovedmaskinen var en kullfyrt compound dampmaskin bygd av Robert Steele & Co. Oppgitt ytelse var 120 nhk (nominelle hestekrefter). I 1888 fikk skipet en ny compound dampmaskin med oppgitt ytelse 529 ihk (indikerte hestekrefter. I 1902 fikk DS «Orion» enda en gang ny hovedmaskin. Denne gangen var det en trippel ekspansjon dampmaskin med oppgitt ytelse 126 nhk og 750 ihk.
Zhang Xueliang

Bakgrunn

Zhang Xueliang ble undervist av privatlærere, og han følte seg vel – annerledes enn faren gjorde – i vestlige menneskers selskap. Zhang Xueliang gikk på Fengtian-militærakademiet, og nle offiser.

Militær

Han ble oberst i Fengtian-armeen og i 1919 sjef for farens livvakt. I 1921 ble han sendt til Japan for å observere militærøvelser. Der utviklet han en særlig interesse for gylvemaskiner. Senere bygde han opp Fengtian-armeens luftvåpenkorps, som i 1920-årene hyppig ble satt inn i kampene i områder rundt den kinesiske mur. 
I 1922 ble han forfremmet til generalmajor og kommanderte en styrke av armés styrke; to år etter ble han også øverstkommanderende for luftstridskreftene.

Krigsherre

Etter at faren ble drept av offiserer fra den japanske Kwantunghæren i 1928, overtok han hans stilling som militærguvernør og diktator over Mandsjuria, med Mukden som residensby. Han var da Mandsjurias viktigste krigsherre. I desember samme år sluttet han seg til Guomindang.
Til forskjell fra faren var han mindre tilbøyelig til å gå Japans ærende og lot i 1928 tilslutte Mandsjuria til det nye republikanske Kina styrt fra Nanjing og ble medlem av rikets høyeste råd. I 1931 ble Mandsjuria invadert av Japan, og Zhang ble tvunget av Chiang Kai-shek til å oppgi landet uten motstand.
Fangenskap: Han fikk i oppdrag å knuse kommunistene i nordvestre Kina, men valgte i stedet å samarbeide med dem for å drive japanerne ut av Kina, og lot i 1936 Chiang Kai-shek ta til fange - den såkalte Xi'an-episoden - for å tvinge ham til strid mot Japan. Etter at Chiang Kai-shek ble satt fri lot han Zhang arrestere. 
Da Republikken Kina ble evakuert, ble Zhang tatt med til Taiwan, der han fortsatt ble holdt i husarrest, nå i en villa i Taibeis nordlige forsteder. Han brukte tiden til å studere Ming-dynastiets dikterkunst.

Løslatt

Først i 1990, etter Chiangs sønn og etterfølger Chiang Ching-kuos død, fikk han friheten tilbake.  Etter løslatelsen utvandret han i 1993 til Honolulu på Hawaii. Han ble gjentatte ganger invitert til Folkerepublikken Kina, men avbøyde fordi han erklærte seg nøytral i forhold til kommunistene og Guomindang. Han døde i 2001 i De forente stater, 100 år gammel.
In the Still of the Night

In the Still of the Night er en amerikansk populærmusikksang med melodi og tekst av cole Porter. Den ble skrevet til Metro Goldwyn Mayer-filmen Rosalie, hvor den ble fremført av Nelson Eddy. Sangen ble publisert i 1937. Den ble senere blant annet fremført av Dorothy Malone i filmen Night and Day
To tidlige populære innspillinger var med Tommy Dorsey and His Orchestra (Sang: Jack Leonard) samt Leo Reisman and His Orchestra (Sang: Lee Sullivan)

Norsk versjon

Tola har skrevet en norsk tekst. På norsk bærer den tittelen «I den drømmende natt».

Listeplasseringer

Tommy Dorseys versjon kom på den amerikanske listen 16. oktober 1937 og lå som høyest på en trdjeplass.
Leo Reismans versjon kom på listen 25. dsesember 1937 og lå som høyest på en niendeplass.
Dion and the Belmonsts versjon lå som nummer 38 på Billboard Hot 100-listen i 1960.
Når pikene bliver konfirmert

Teksten

1.Når pikene bliver konfirmert

da er de kaute og kan staselere,

om en to tre år har gifteringsgriller

og kan svare en ungkar både ja og nei,

men blir de tredve da er de stille

og ikke brått så kaute og vakre da.
2.En ungkar på en seksten sytten atten

om han er mager og smal og liten

han bresker seg så det har ingen måte

og til beste bondelatter blåser han,

men får han nei av en seks syv åtte

da faller motet på ham lite grann.
3.En kone som bliver tidlig enke

hun må vel gråte litt kan jeg tenke

hun gråter nesten som om hun var galen

men kom det bare en frier da,

om det var dagen etter sørgeferda

jeg tør nå banne på at hun svara ja.
4.Og enkemannen han går og gråter

vi må beklage han på en måte,

på gravbakken ser han seg ut en jente

på en seksten sytten eller atten år.

Du må ikke tru han skal lenge vente

før han i brudesengen atter går.
Enånger

Enånger er et tettsted i Hudiksvall kommune i Gävleborgs län i landskapet Hälsingland i Sverige. Det ligger cirka 23 kilometer sør for Hudiksvall.I 2010 hadde tettstedet 642 innbyggere.
Neozodes

Utseende

En middelsstor, spinkel trebukk med tegninger i brunt og gulbrunt. Antennene er tynne, vanligvis lengre enn kroppen hos hannene og omtrent så lange som kroppen hos hunnene. Pronotum er lengre enn bredt, uten tenner på sidene. Dekkvingene er nesten jevnbrede. Beina er middels lange, lårene klubbeformede.

Utbredelse

Arten er utbredt i Sør-Amerika, i Brasil, Fransk Guyana, Ecuador og Bolivia.
Idi Amin

Karriere

Idi Amin innledet sin militære karriere i 1946 da han vervet seg til den britiske hæren i regimentet King's African Rifles (KAR). Han ble gjentatte ganger østafrikansk mester i tungvektsboksing i årene 1951–1960. I løpet av disse årene steg han i gradene, og etter at Uganda ble selvstendig i (1962) ble han utnevnt til sjef for hæren i 1966. Amin var en av frontfigurene under militærkuppet i 1971, da den daværende presidenten, Milton Obote, ble styrtet, og Amin ble gjort til landets leder. 
Etter at Amin hadde utnevnt seg til president på livstid, og utvist alle asiater fra landet, noe som fikk alvorlige konsekvenser for Ugandas økonomi, begynte han å få verdensopinionen mot seg. Hans hensynsløse forfølgelse og massemord på mennesker fra blant annet acholi- og langostammene, gjorde ikke situasjonen bedre. I 1978 ble Uganda invadert av eksilnasjonalister og tanzanianske styrker, og året etter greide man å styrte Amin, som da flyktet til Libya. 
Han bosatte seg senere  i Saudi-Arabia, der han levde frem til sin død i 2003.
1. divisjon fotball for menn 2005

Opp- og nedrykk

De to beste lagene rykket direkte opp til Eliteserien 2006, mens nummer tre spilte kvalifisering om opprykk mot nummer 12 i Eliteserien. Fire lag rykket ned til 2. divisjon 2006.
Opprykk: Stabæk og Sandefjord
Kvalifisering: Molde beholdt plassen etter kvalifiseringskamper mot Moss
Nedrykk: Mandalskameratene, Skeid, FK Tønsberg og Alta
Andøya Space Center

Raketthendelsen på Andøya januar 1995

25. januar 1995 var det en spesiell hendelse på Andøya ved at en rakett som ble skutt opp fra ARS utløste alarmberedskap i Russland. Den ble fanget opp av radar og tatt for å være en amerikansk Trident-missil skutt opp fra en amerikansk ubåt i Norskehavet. Bildene av Boris Jeltsin med atomkofferten sin gikk verden rundt, før man oppdaget at rakettens bane var feilberegnet av russerne. Raketten som ble skutt opp var en Black Brant-rakett som passerte over Svalbard. Hvorfor det skulle kunne være noen grunn til å tro at dette var en militær rakett er uvisst. Alle varslingsprosedyrer før oppskytningen var fulgt. Dette betyr at også Russland hadde fått beskjed om den planlagte oppskytningen, noe som er en del av standard prosedyre før oppskyting av rakett fra ASC.
Klara Amalie Skoglund

Kuriosa

Klara Skoglund var en knallhard motpart i lønnsforhandlinger, og det fortelles at direktøren ved Askim Gummivarefabrikk ved en slik anledning skal ha sagt, nokså frustrert: -Jeg skjønner ikke hvordan De er blitt gift, fru Skoglund; De sier jo bare "nei, nei" hele tiden!
Det var alminnelig kjent at Klara Skoglund og hennes mann hadde en forholdsvis stor barneflokk.
(I dag ville nok ikke en slik kommentar blitt akseptert!)
Heinrich Bullinger

Bakgrunn

Han var sønn av Heinrich Bullinger og Anna Wiederkehr. Etter å vært elev ved latinskolen i Emmerich studerte han ved Universitetet i Köln.

Reformasjonen: Zwinglianer

I tiden som lærer ved klosterskolen i Kappel am Albis fra 1523 til 1529 sluttet han seg til Zwingli. Han var sogneprest i Bremgarten fra 1529 til 1531, da han måtte flykte til Zürich på grunn av den sveitsiske religionskrigen (den andre Kappel-krigen).
Zwinglis etterfølger: I 1531 ble Heinrich Bullinger utnevnt til Zwinglis etterfølger som forstander for kirken i Zürich. Han skapte en varig kirkeforfatning for den reformerte kirken og arbeidet for å bygge ut skolevesenet og ansette dyktige lærere. I 1549 kom han til enighet med Jean Calvin om nattverdsspørsmålet i Consensus Tigurinus, som hindret at zwinglianerne og kalvinistene gled fra hverandre. I 1566 utarbeidet Brunninger den andre helvetiske bekjennelsen, som ble tatt i bruk i flere europeiske reformerte kirker og fortsatt er i bruk i Øst-Europa.
Heinrich Bullinger korresponderte med reformerte, anglikanske, lutherske og baptistiske teologer og med flere monarker. Brevvekslingen består av ca 12.000 brev til og fra Bullinger, de fleste av hans brev skrivne på latin med sitat på hebraisk og gresk. erkene hans ble oversatt til mange språk. Særlig var Bullingers «husbok», en prekensamling, viden kjent. Ved siden av teologiske skrifter skrev han også et skuespill og flere historiske verker.
Selv om Bullinger aldri forlot mer Sveits var han så godt informert at han kunne utgi en slags avis om politiske begivenheter.
Selv alvorlig syk og pleiet av byfysikus i Zürich Conrad Gessner, mistet Bullinger i 1565 sin hustru og tre døtre til en pestepidemi.
Europamesterskapet i kunstløp

Europamesterskapet i kunstløp (EM) er en årlig kunstløpkonkurranse arrangert av ISU (International Skating Union). Medaljer deles ut i kategoriene singel menn, singel kvinner, parløp og isdans. Mesterskapet arrangeres vanligvis i januar, og ble arrangert første gang i 1891.
Kallimini

Utseende

Middelsstore til store (vingespenn 60 – 120 mm) sommerfugler. Forvingenes fremhjørner og bakvingenes bakhjørner er trukket ut til spisser, og når vingene er lukket ligner sommerfuglen sterkt på et vissent blad. Vingenes underside er brun, med en falsk "midtribbe" og til og med falske "råteflekker" – dette gir sommerfuglen meget effektiv kamuflasje. Oversiden er derimot ofte ganske fargerik, med svart, oransje og metallisk blått som de dominerende fargene. Det er ofte markert forskjell mellom kjønnene i oversidens farge. Noen arter har også noe ulike tørketids- og regntidsformer. Larvene er tornete og ofte ganske fargerike.